b'\n_START_ARTICLE_\nRayo Vallecano\n_START_PARAGRAPH_\nRayo Vallecano de Madrid, S.A.D. ali preprosto Rayo Vallecano je \xc5\xa1panski nogometni klub iz Madrida. Ustanovljen je bil 29. maja 1924 in aktualno igra v La Ligi, 1. \xc5\xa1panski nogometni ligi._NEWLINE_Rayo Vallecano je preigral 11 sezon v 3. ligi, 5 sezon v 2. B ligi, 34 sezon v 2. ligi in 18 sezon v 1. ligi. Najve\xc4\x8dji evropski uspeh Raya Vallecana pa je doseg \xc4\x8detrtfinala Evropskega pokala v sezoni 2000/01, kjer ga je nato izlo\xc4\x8dil dr\xc5\xbeavni tekmec Alav\xc3\xa9s (2-1, 0-3)._NEWLINE_Doma\xc4\x8di stadion Raya Vallecana je Campo de F\xc3\xbatbol de Vallecas, ki sprejme 14.708 gledalcev. Barvi dresov sta bela in rde\xc4\x8da. Nadimka nogometa\xc5\xa1ev sta Los Franjirrojos ("Rde\xc4\x8de lente") in Los Vallecanos ("Valle\xc4\x8dani").\n_START_SECTION_\nZanimivost\n_START_PARAGRAPH_\nRayo Vallecano se je v Evropski pokal v sezoni 2000/01 uvrstil na podlagi "fair-playa" s strani Zdru\xc5\xbeenja evropskih nogometnih zvez. Glede na uvrstitev v doma\xc4\x8di ligi (9. mesto) se ne bi mogel uvrstiti, prav tako pa tudi ni dosegel vidnej\xc5\xa1ih rezultatov v drugih doma\xc4\x8dih tekmovanjih.'